Elu Jumala Vaimu juhtimises
Nähes kõiki tänapäeva probleeme:
ebamoraalsus, abielueelne seks, uimastid, alkohol jne.
ning koguduse reaktsiooni neile,
tekib küsimus: mida me teeme?
Peaksime ju olema soolaks ja valguseks.
Nähes uimastied, me kuulutame nende vastu.
Nähes abielueelset seksi, me ütleme, et Jumal vihkab seda.
Ütleme, et Jumal vihkab abielulahutust.
Muide, need, kes lahutavad, vihkavad samuti lahutust.
Kuid kuidas me reageeringud mõjuvad?
Või on need üldse mõjunud?
Ei ole. Mitte kunagi ega saa ka kunagi.
Piibel läheneb sellele erineva nurga alt.
Vana Testamendi käsud olid tegelikult selleks,
et juhtida meid mingi hetk Kristuse juurde.
Need kõik sillutasid teed tulevikku.
Uus Testament on teistsugune - me ei ela enam käsu, vaid armu all.
Piibel ütleb väga selgelt Galaatlastele 5:16-18,
et kui käid Jumala Vaimus, siis sa ei täida ka lihalikke himusid.
Seega küsimus on: kuidas käia Jumala Vaimus?
Kui püüaksin vastata sellele 3-sammu mudeliga,
paneksin teid jälle käsu alla.
Pealegi, Vaim ei ole asi, vaid isik.
Püha Vaim on kolmainsuse kolmas liige,
mis tegelikult tähendab siis Jumalaga käimist.
Kui oled piloot, peab sul lennujuhis alati käepärast olema.
Sa pead teadma, kuidas lennata.
Samas aga on lennukeskuse juhised samuti ülimalt olulised.
Me elus on aegu, kus Jumal ei tundu kuulvat su palvet
või Ta ütleb: "Oota veel!"
Sa ei tea neid takistusi oma teel, või seda, mis saab sündima homme.
Kuid Jumal teab.
Seetõttu osab Ta ka sind neist takistustest mööda juhtida
või öeldagi: "Peatu hetkeks."
Kuid küsimus on: kuidas käia sel juhul Vaimus
ja mitte täita oma lihalikke himusid?
Uue Testamendi ja lepingu mõte pole selles, et:
"Siin on Jumala standard - püüa seda täita nii hästi, kui suudad!"
See on käsuseadus ja see ei toimi.
Uue Testamendi mõte on see, et me reageerime Jumalale usus;
me elame ja käime usus,
tehes seda Jumala Vaimu väes ja mitte oma lihahimusid täites.
Galaatia kirjas on pigem näha, mida Vaimus käimine ei ole.
Samas annab Jumal meile teatud parameetrid,
mille järgi meil on vabadus elada.
Nikodeemus oli variser, kes tuli Jeesuse juurde
ja küsis, kuidas ta võiks omada igavest elu?
Jeesus ütles, et tuleb uuesti sündida.
Uuesti sündida?
Mees oli arusaadavalt segaduses,
küsides, kuidas saab üks mees minna tagasi oma ema üsasse?
Jeesus küsis, kuidas saab Jumala Sõna õpetaja
mitte teada neid asju?
Jeesus ütles, et räägib Vaimus sündimisest.
Ta ütles, et Vaim on nagu tuul.
Kellegi vastus sellele piiblisalmile oli see,
et peame tõstma oma aerud üles ja heiskama purje.
Mulle meeldib see mõte,
sest lõppeks toimub ju kõik nagunii vaid Jumala väe läbi.
Kuid esiteks - mida Vaimus käimine ei tähenda.
1. Vaimus käimine ei tähenda luba (ehk piiritut vabadust Gal.5:13)
Kui sul oli vanasti luba midagi teha,
võisid sa eirata kõiki seadusi ja reegleid.
Sa hõljusid lihtsalt Vaimus - võisid teha, mida iganes.
Kui ma lapsena kirikus käisin,
oli see pisut kui grillilt läbi käimine - pööra külge või põle!
Saime sealt igakord oma doosi süütunnet kätte
ja kui tundus, et ei saanud piisavalt, lükati sind tagasi "grillile".
Sellele aga järgnes Jeesus-inimeste ja armu liikumine
stiilis: "Jumal armastab sind, mistõttu tee, mis tahad!"
Mmmmmm...
Piibel ütleb väga selgelt,
et kui elad Vaimus, siis sa ei täida ka lihahimusid.
St sa ei tee kõike, mis pähe tuleb.
Mäletan, kui olin veel noor pastor ja meie kõrval elas üks perekond.
Kena, tore katolik pere, kellel oli mitu last.
Üks neist käis aegajalt meie lapsi hoidmas.
Püüdsime alati leida võimalusi, et jagada nendega Kristuse armastust.
Kord ühel õhtul kell 22.00 oli naabrinaine me ukse taga, öeldes:
"Unustasin su käest küsida, kas saaksid tulla me religioonitundi
ja rääkida protestantlikust kristlusest?"
Ma ei öelnud: "Oo, ma pean paluma selle pärast!",
vaid et saan ikka.
Läksin nende kenasse kooli ja kohtusin nende juhtkonnaga,
andes teada, et kui ma mingilgi moel panen katoliikluse osas mööda,
siis sekkugu kohe.
Ütlesin, et ma pole seal kellegi ründamiseks.
Nii ma siis jagasin reformatsioonist ja Martin Lutherist,
usu läbi õigeks saamisest ning "4-vaimulikust tõekspidamisest".
Ka sellest, kuidas omada isiklikku suhet Jumalaga.
Loengu lõppedes andsin võimaluse esitada küsimusi,
mispeale üks tagarea lahe sell ütles:
"Te kirikus on palju "ei tohi"-sid."
Vastasin: "Eeldavasti mitte üle tosina.
Kuid eeldavasti küsite hoopis seda, on mul üldse mingit vabadust?"
Ta noogutas.
Ütlesin: "Muidugi on. Ma võin teha, mida iganes tahan!"
Kas siis pole nii?
Võiksin minna kasvõi kohe praegu ja röövida panka.
Mul on see valik, kas pole?
Kuid kas see ei tingiks selle,
et peaksin kogu ülejäänud elu käima kikivarvul,
muretsedes kogu aeg, ega mind ei tabata?
Mul on vabadus valetada,
kuid ma pean meeles pidama, kellele ja mida ma valetasin.
Mäletate veel neid aegu?
On need ajad veel endiselt kehtivad?
Vabadus ei peitu ainuüksi vabaduses valida,
vaid sageli nende valikute tagajärgedes.
Jah, sul on valikuvabadus, sest Jumal ise on selle meile andnud.
Sul on vaba tahe
ja tänu Jumalale selle eest!
See on üks osa sellest, et oleme loodud Tema näo järele.
Kuid Jumalalt saadud vabadus kätkeb ka vastutust oma otsuste eest,
et elada normaalset elu, täis rõõmu ja vabadust.
Seega Vaimus käimine ei tähenda luba teha kõike.
2. Samas ei tähenda Vaimus käimine käsumeelsust.
Kui oled Vaimust juhitud, ei pea sa elama käsu all.
Seda on oluline mõista.
Esiteks, Jumal on püha Jumal.
Ja Ta on kutsunud ka meid olema pühad nagu Tema on püha.
On Ta kutsunud meid elama õiglast elu? On.
On seda võimalik elada läbi käskude täitmise? Ei.
Selles ongi asja iva.
On meil igavikulisi standardeid hea ja halva kohta?
Absoluutselt!
Jumal ise on andnud need meile.
Asja mõte aga on selles,
et kui püüad suhestuda Jumalaga käsu alusel,
siis mul on sulle halbu uudiseid, mis on kirjas otse Piiblis.
Vaatame Galaatlastele 3 ptk'i.
3 asja, mida pead teadma,
kui tahad suhestuda Jumalaga käsu alusel.
Gal.3:10 "Kuid kõik need, kes rajavad end Seaduse tegudele,
on needuse all,
sest on kirjutatud:
Neetud on igaüks, kes ei püsi kõiges,
mis on kirjutatud Seaduse raamatusse,
et ta seda täidaks.”
Hiljem öeldakse seal, et kui eksid ühe käsu vastu,
oled eksinud kõigi käskude vastu.
Mispeale me kõik oleme süüdi. Nii ongi!
Sest me kõik oleme pattu teinud ja jäänud ilma Jumala aust.
Asja iva on selles,
et niipea, kui püüad elada õiget elu käskudele tuginedes,
saab sinust kui perfektsionist,
kes on paras peavalu nii iseenda kui teiste jaoks.
Sa ei suuda seda!
Sa oled kui needuse all.
Tunned end pidevalt hukkamõistetuna.
Tunned, et pole kunagi piisavalt hea ega vea kunagi välja.
Gal.3:11-13
"Et aga Seaduse kaudu ei saa ükski õigeks Jumala ees..."
Seda salmi arvesse võttes on lausa kummaline,
et kogu 2000-aastase kiriku ajaloo vältel
pole me ikka veel käsu alt vabaks saanud.
"...usust õige jääb elama.
Aga Seadus ei ole usust,
vaid kes seda täidab, jääb elama selle kaudu”.
Ent Kristus on meid Seaduse needusest lahti ostnud,
kui ta sai needuse meie eest -
sest on kirjutatud: Neetud on igaüks, kes puu küljes ripub”.
See salm võtab Uue Testamendi lepingu hästi kokku -
me oleme Kristuses vabaks ostetud.
Mida see su jaoks tähendab?
Mida see tähendab olla Kristuses?
See tähendab olla vaimselt elus.
Seda, et saad osa Jumala loomusest ja uuest lepingust.
Salm 14:
"Selleks et Aabrahami õnnistus
saaks paganatele osaks Kristuses Jeesuses
ja et me tõotatud Vaimu saaksime usu kaudu."
Mäletan, kuidas oleksin aastaid tagasi öelnud:
"Kristlik küpsus tähendab mõista Piibli printsiipe
ja elada nende järgi nii hästi, kui vähegi võimalik."
Küsisin, kui paljud oleks nõus sellega
ja olin šokis, kui nägin, et enamus olid sellega nõus.
Ütlesin siis, et ma ise pole sellega üldse nõus.
Esiteks, kristlik küpsus viitab loomusele,
mis väljendub kas su suhtumises või vaimuviljades su elus.
Ja väide: "püüe täita neid nii hästi, kui võimalik"
on silmakirjalikkus.
Ainus viis, kuidas elada õiget elu, on läbi Jumala armu.
Tänu Jumala väele sinu sees.
Mitte vaid see, et sina elad Talle,
aga ka see, et Tema elab oma elu sinu kaudu.
See on see Uue Testamendi leping.
Nii et püüdes käsku täita, oled sa kui neetud.
2. punkt on äärmiselt oluline.
Käsk või seadus ei oma väge anda elu.
Vaatame Gal.3:21
"Kas Seadus on siis Jumala tõotuse vastu?
Ei mingil juhul!
Sest vaid siis, kui oleks antud seadus, mis suudab teha elavaks,
tuleks õigus tõepoolest seadusest."
Las ma öelda seda lihtsamal moel.
See, kui ütled kellelegi, et ta teeb midagi valesti,
ei anna talle veel võimet lõpetada see valesti tegemine.
Aastaid tagasi oli "Los Angeles Times"is üks lugu.
Osariik oli andnud ühele naisele loa külastada riigikoole
ja rääkida seal turvaseksist.
Nii et ta oli oma ala asjatundja, esindades osariigi koolisüsteemi.
Samal ajal maadles see naine ise ülekaaluga.
Ta oli lugenud kõikvõimalikke raamatuid
kaalukaotuse, toitumise ja trenni kohta.
Eeldavasti oleks võinud ta neilgi teemadel loenguid pidada.
Kuid kõige selle teadmine
ei takistanud tal võtmast teist koogitükki.
Kas pole tähendusrikas?
Minu jaoks oli see silmi avav.
Tema kokkuvõte kogu loost oli:
"Kui mina, kui haritud täiskasvanu,
tean, mis on õige või vale, aga ei suuda seda ikkagi järgida,
kuidas me saame siis oodata oma keskkooli noortelt
turvaseksi praktiseerimist?"
"Lihtsalt ütle ei!"
On see toiminud?
Ei! Ei ole!
Pole seda ka narkoprogrammide osas.
Kui oled pikka aega mõnuainetest eemal olnud,
siis ehk piisab sellest meeldetuletusest,
kuid ometi ei peitu selles keelus muutvat väge.
Meie oleme uue lepingu sulased,
sest käsk tapab,
aga Vaim toob elu.
Elu.
3. Käsul on võime õhutada meid tegema asju,
mida käsk ise keelab.
Roomlastele 7:5, 8
"Sest kui me olime alles lihalikud,
siis haarasid meie liikmeid Seaduse kaudu tekkivad patukired,
et kanda vilja surmale.
Aga patt, kasutades võimalust,
tekitas minus käsu kaudu igasuguseid himusid;
sest ilma Seaduseta on patt surnud."
Kui sa arvad, et see ei vasta tõele,
mine oma lapse juurde ja ütle:
"Lapsuke, sinna sa võid minna, aga sinna teise kohta mitte."
Kuhu ta tahab minna nii pea, kui oled seda öelnud?
Sinna teise kohta!
Varem ta ehk poleks tahtnudki sinna minna,
aga niipea, kui ütlesid: "Ei tohi!", tahab ta seda automaatselt.
Mul oli noorpõlves katoliiklastest sõpru,
kelle kooli seinal oli nimekiri filmidest,
mida nad ei tohtinud vaadata.
Hea nali!
Miks küll on keelatud vili see kõige magusam?
Kuid ometi on, kas pole?
Ja seda mitte vaid laste, aga ka täiskasvanute jaoks.
Kord oli üks puhkekeskus, millest orgaan üle käis.
See ehitati uuesti üles
ja sinna rajati ka üks sild, mis ulatus üle lahe.
Silla kõrval oli aga silt: "Kala püüdmine keelatud!"
Inimesed püüdsid ikkagi.
Kui aga silt maha võeti, ei püüdnud seal enam keegi kala.
Hämmastav!
Sama lugu arusaamaga: "Me peame pidama käsku!"
Armsad, käsk tapab.
Kuid Vaim toob elu.
"Kas meil pole siis enam piire õige ja vale vahel?"
On ikka.
Kuid me ei pea neist kinni mitte käsu, vaid Jumala armu läbi,
mis võimaldab meil käia Vaimus ja mitte täita lihahimusid.
Kui Vaimus käimine pole käsk ja õigus, siis mis see on?
See on vabadus.
Sest seal, kus on Jumala Vaim, seal on ka vabadus!
Oletame, et siin on üks kitsas mägitee.
Ühelpool on järsk kalju serv -
liiga sügav, et sealt alla hüpata või et sealt ka üles ronida.
Teisel pool on aga möllav metsatulekahju.
Otse ees on kogudus
ja su selja tagant tuleb karu.
Millist teedpidi jookseksid?
Kogudusse, karu su kannul?
See on halb nali, ma tean,
kuid paremat kätt on siiski üks võimalus.
Kalju serv oma sügavusega.
Oletame, et see on luba või võimalus.
Sul on luba ja võimalus sealt alla hüpata.
Kiusatus on suur ja paljud seda ka teevad.
Põnevust kui palju!
Otsekui mõni Teletornist alla hüppav vend,
kes teekonnal alla kordab endale: "Siiani veel kõik hästi!"
Tõsised tagajärjed on aga ootel.
See on kogu loa või võimaluse olemus.
Kui paljudel teist on olnud kiusatus süüa spinatit?
Muidugi mitte!
Kiusatus viib ikka pilgu sellele, mis näeb hea välja.
See kõlab nii vabastavalt: "Lihtsalt tee seda!"
"Tasuta seks!"
Mäletate seda sloganit 60-ndatel?
Kuid kas see ikka oli tasuta?
Inimelu hind on muutunud tühiseks.
Abielude, perede ja teenistuse lagunemised
laastavad me ühiskonda kõige täiega.
Polnud see tasuta midagi! See oli lihtsalt luba või võimalus.
Kuid see pole mingi vabadus!
Teine võimalus on muidugi möllav metsatulekahju.
"Põle laps, põle!"
Kõik, mida sa vaid koged, on süütunne.
See on muide Saatana taktika: "Tee, tee! Kõik ju teevad!"
Mis aga juhtub, kui sa seda teed?
Ta muudab oma rolli, kas pole?
Ahvatlejast saab süüdistaja.
"Sellest sa nüüd küll ei pääse! Ma nägin küll, et seda tegid!"
Ja siis sa koged hukkamõistu, kas pole?
Otse ees laiub aga ka tee.
Jah, see on kitsas, ei vaidlegi vastu. See on kitsas tee.
Kuid see, kes käib Vaimus,
oskab vältida nii võimalust kui käsumeelsust.
Mida aga siis Vaimus käimine endast kujutab?
"Käimine" on oluline aspekt,
mis viitab kahele asjale, mida see ei ole.
Käimine ei tähenda ei jooksmist ega ka paigal istumist.
Suurim viga koguduste puhul on jooksmine.
Lõputud tegevused, pidev tormamine siia-sinna.
"Vaadake, mida kõike me teinud oleme!"
Kas see on see, mida Piibel meilt ootab?
Ei ole.
Mida ta siis ootab?
Palju me vilja kanname.
Vähe piinlik küsimus, kuid...
Mida head te tegevused korda on saatnud?
On see vaid üks programm teise järel?
Lõputu tegevuste tegemine ja väsimus selle keskel?
Või istud sa teistpidi mingis pühas hõljumises
ja ootad, et Jumal kõik ära teeks?
Kumbki neist pole õige.
On huvitav, et Jumal ise on pühendunud sellele,
et teha oma teed teatavaks oma kogudusele.
Ühtpidi on Ta end sellega piiranud,
sest kui Ta tahab midagi korda saata, peab Ta seda tegema läbi oma Ihu.
Meie oleme Kristuse silmad, kõrvad, käed ja jalad.
See on kui lugu pastorist, kelle hobiks oli aiandus
ja kellel oli kord vaba päev.
Ühed diakonid astusid ta juurest läbi ja ütlesid:
"On Jumal sulle alles ilusa aia andnud!",
mispeale pastor vastas:
"Te oleks pidanud nägema, milline see oli siis,
kui Jumal üksi seda haldas."
See on tõsi, kas pole?
Piibli kohaselt on meil võime külvata ja kasta,
kuid Jumal on see, kes laseb kõigel kasvada.
Mis siis, kui sa ei külva ega kasta?
Siis pole ka millelgi kasvada.
Nii et Jumal on piiranud end läbi oma koguduse tegevuse.
Matteuse 11 näitab ühtpidi, kuidas Ta seda teinud on.
Võimas näide Jumala ootuste kohta oma koguduse suhtes.
Matteuse 11:28-30 on tuntud kirjakoht
ja Piibli suurim väljakutse.
Jeesus ütleb seal: "Tulge minu juurde!"
Mitte kellegi teise seminarile, konverentsile või kogudusse,
vaid Tema juurde - see on see, mis loeb.
"Tulge minu juurde kõik, kes olete vaevatud ja koormatud,
ja mina annan teile hingamise!
Võtke enda peale minu ike ja õppige minult..."
"Oo, ma ei vaja veel ühte iket."
Tegelikkus aga on see, et kui võtad selle ikke...
Muide, ainus viis seda võtta, on heita ära kõik teised ikked
ja siis sul jääb vaid üks.
"Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!”
Ma olen põline maapoiss, kasvades üles talus.
Meie viljaaidas olid ühed rakmed,
mida mu Norrast tulnud vanaisa kasutas hobuste ohjamiseks,
kellega ta põllutöid tegi.
Jeesus oli aga puusepp.
Tolle aja puusepad ei osalenud majade ehitamises,
vaid nikerdasid uksi ja ikkeid ehk kaelakoogusid.
Asjad, mida Jeesus nimetas ka endale viidates.
Kuid see ike, millest siin räägitakse, oli suur, puidust asi,
mis pandi kahe härja õlgadele.
Mõtle korra.
Kas asi toimiks, kui vaid üks on selle ikke küljes?
Sel juhul oleks parem, kui seda üldse poleks.
See ike toimib vaid siis, kui need kaks liiguvad üheskoos.
Kuidas tänapäeval noori härgasid koolitatakse?
Noor härg pannakse ühte ikkesse vana härjaga, kes teab kuidas liikuda.
Vana härg teab, et jooksmine pole hea,
mispeal noor härg mõtleb:
"Kuule papi, veits aeglaselt liigud. Tahaks sinust ikka kiiremini minna."
Jesaja raamatus on öeldud, et tormajad kukuvad rängalt,
samas kui need, kes ootavad Issandat,
tõusevad kui kotka tiivul, ei väsi ega tüdi.
Või siis noor härg ei ilmu lihtsalt kohale.
Mis siis juhtub?
Elu läheb edasi.
Või tal on kiusatus hoida paremale või vasakule.
Ühel päeval ta aga siiski ütleb: "See vana härg teab, kuidas liikuda,
mistõttu ma parem õpin temast."
Sa õpid võtma üks päev korraga,
tähtsustama oma suhteid
ja palju muud.
Sa õpid käima koos Jumalaga 24/7.
Olime just abiellunud ja meil oli väike puudel.
Armas, väike kutsa.
Me lapsed kasvasid koos temaga.
Kuid ühel päeval ta suri
ja hea isa nagu ma olin, läksin ostsin asenduseks uue koera.
Ja selle ma ka sain - KOERA.
Buster oli kõige neurootilisem sasikera keda eales nähtud.
Me linnas peeti kord koerte kuuletumise kooli,
kus 10 tundi maksis 25 dollarit.
Maksin selle 25 dollarit ära
ja saatsin oma poja koos koeraga rihma otsas kooli.
Ta treenis hästi mu poega selle 2 nädala jooksul,
nii et me andsime alla.
Ükskord otsustasin ise minna, nii et panin Busterile rihma kaela ja...
Nüüd, mina olen peremees.
Tean täpselt, kuhu ja millise kiirusega minna.
Kuid see tobe koer tõmbas end pidevalt kinni,
olles koguaeg kui lämbumas.
Või oli tal vaja kuhugi kõrvale põigata ja lilli nuusutada.
Mina aga jätkasin oma teekonda, olles selles väga otsusekindel.
Küll ta vingus ja vingerdas,
aga mina lihtsalt jätkasin kõndimist.
Ma ei jooksnud, aga kõndisin.
Kas see tobe sasikera õppis eales peremehe kõrval käima?
Mitte kunagi.
Paljud kristlased pole seda samuti selgeks saanud.
Mõned rahmivad ja põlevad läbi,
teised istuvad käed rüpes,
kolmandad kalduvad paremale-vasakule.
Kuid Jeesus ütleb ikka veel: "Tulge minu juurde."
See kutse jääb alati olema: "Tulge minu juurde."
Minu juurde.
Ja kui ka Jumala Vaim sind juhib, ei ole sa lükata ega tõmmata.
Keegi ütleb: "Pead kohe praegu otsustama!"
"Ei."
"Miks mitte?"
"Sest Jumal ei toimi nii."
Jumala juhtnöörid võivad tulla äkitse,
kuid mitte iialgi neile, kes pole vaimselt valmis.
Nelipüha sündmus toimus äkitselt,
kuid kui palju eelnes sellele palves ettevalmistumist?
Nii et kui keegi õhutab sind langetama kiiret otsust,
ilma et jõuaksid palvetada selle pärast, ütle: "Ei."
Või kui keegi meelitab sind
minema kuhugi "salajasele" koosolekule,
siis see tähendab raudselt jama Jumalaga.
Sest Jumal teeb kõike valguses
ja meidki on kutsutud käima valguses.
Olles maapoiss, me kasvatasime lambaid.
Halb uudis on see,
et lambad on majapidamise kõige rumalamad loomad.
Nad hoiavad alati kanade ligi.
Fakt on see, et sa võid künast toita nii lehmi kui sigu,
aga mitte lambaid.
Miks?
Sest nad istuvad ja söövad seni, kuni küna on tühi
ja nad on söönud end surnuks.
Päriselt ka!
On ju Psalmides 23 öeldud,
et Issand on mu karjane ja mul pole millestki puudust,
haljale aasale PANEB ta mind lebama.
Sest Ta teab, et sööksime end muidu surnuks.
Mäletan, et kevadeti,
kui lumi Minnesotas oli juuli keskpaigaks sulanud,
ja rohi tärkas teepervedel,
siis isa käskis mul lambad sinna sööma viia,
aga samal ajal hoida neid liikumises.
Nad ei tohtinud jääda paigale kauemaks kui pooleks tunniks.
Päriselt ka! Neid tuli kaitsta nende endi eest.
Olles kunagi Iisraelis, ühes Heroodese kindlustest,
vaatasin alla orgu ja seal oli üks karjane
koos paljude lammastega.
Ta tõusis mingi hetk üles, ütles midagi ja kõndis minema.
Ning lambad järgnesid talle!
Olin nii sillas sellest, et tegin 12 pilti,
millel hiljem olid näha vaid täpid.
Kuid minu jaoks oli see midagi väga võõrast,
kuna meil oli lambakoer, kes lambaid taga ajas ja ohjas.
Iisraeli karjased juhivad aga oma karja eestpoolt.
Te ju teate seda salmi:
"Minu lambad kuulevad mu häält ja järgnevad mulle."
"Sest kõik, keda iganes Jumala Vaim juhib,
on Jumala lapsed." (Ro.8:14)
Kuidas sa käid Vaimus?
Mitte loa, võimaluse ja käsumeelsuse kaudu;
mitte lõputu tormamise või pilvel hõljumise kaudu.
See on elu ja käimine koos Jumalaga.
Mis ilma pärast, kui me seda kõike teame,
peaks keegi pöörduma veel mingite vaimsete jõudude poole,
kuid meil on juhiste saamiseks Püha Vaim?
See on midagi, mille Jumal on andnud kõigile oma lastele.
"Järgnege mulle!"
Ja me saame seda teha.
Kuigi mitte ilma kaardita, milleks on Piibel
Te peate teadma,
et Jumala juhtnöörid on meile alati kättesaadavad.
Need on ka need, mille kaudu Ta juhib oma kogudust.
Palvetame koos.
Aitäh Sulle, Isa, Sinu Sõna eest.
Vahel me oleme kui siilid udus,
kes ei tea, mida toob homne või ülehomne,
kuid Sina tead.
Ja sa suudad meid juhtida sellesse ning teedki seda.
Issand, me alistume sellele,
paludes, et täidaksid meid igapäevaselt oma Püha Vaimuga.
Las Su Püha Vaim juhtida meid kõige tõe sisse,
mis teeb meid vabaks.
Uuenda meie meeli, et me teaks ja mõistaks,
et Jumala Sõna on vajalik korrigeerimiseks, õpetamiseks
ja õigsuseks.
Me alistame end sellele kõigele, Jeesuse nimel.
Aamen.